Leita til ráðgjafa á sviði fjármála og fræðslumála Í samræmi við tilmæli Eftirlitsnefndar um fjármál sveitarfélaga samþykkti sveitarstjórn Borgarbyggðar á fundi sínum fyrr í vikunni að fela sveitarstjóra að ganga til samninga við ráðgjafasvið KPMG um ráðgjöf með það að markmiði að skapa stefnu í fjármálum sveitarfélagsins til framtíðar . Sveitarstjórn samþykkti jafnframt að fela sveitarstjóra að ganga til samninga við ráðgjafafyrirtækið StarfsGæði vegna ráðgjafar á sviði fræðslumála . Eftirlitsnefnd með fjármálum sveitarfélaga hefur lagt áherslu á það að sveitarfélagið fengi utanaðkomandi ráðgjafa til samstarfs . „ Ákveðið hefur verið að fara að þeim tilmælum og leita til ráðgjafa um aðstoð með það að markmiði að finna leiðir til að bæta afkomu sveitarfélagsins þannig að framlegð geti staðið undir skuldsetningu og framtíðar fjárfestingum hjá sveitarfélaginu , “ segir í greinargerð með samþykkt sveitarstjórnar . Fræðslumál eru langstærsti málaflokkur Borgarbyggðar og hafa komið fram ábendingar um að leitað verði til ráðgjafa með fagþekkingu á sviði skólamála . „ Þeirri vinnu verði lokið um miðjan maí , “ segir í greinargerðinni .